CELEX: 52007PC0222
Language: lt
Date: 2007-04-25
Title: Pasiūlymas Tarybos sprendimas dėl pozicijos, kurią Bendrija turi priimti AKR ir EB Ministrų Taryboje, svarstant sprendimą dėl 9-ojo Europos plėtros fondo (EPF) ilgalaikės plėtros paketo rezervo tam tikros dalies skyrimo AKR vidaus bendradarbiavimui pagal 9-ojo EPF regioninio bendradarbiavimo ir integracijos paketą

Svarbus teisinis pranešimas

|

52007PC0222

	[pic] | EUROPOS BENDRIJŲ KOMISIJA |Briuselis, 25.4.2007KOM(2007) 222 galutinisPasiūlymasTARYBOS SPRENDIMASdėl pozicijos, kurią Bendrija turi priimti AKR ir EB Ministrų Taryboje, svarstant sprendimą dėl 9-ojo Europos plėtros fondo (EPF) ilgalaikės plėtros paketo rezervo tam tikros dalies skyrimo AKR vidaus bendradarbiavimui pagal 9-ojo EPF regioninio bendradarbiavimo ir integracijos paketą(pateikta Komisijos)AIŠKINAMASIS MEMORANDUMAS2000 m. birželio 23 d. Kotonu pasirašyto ir 2005 m. birželio 25 d. Liuksemburge peržiūrėto AKR ir EB partnerystės susitarimo (toliau – AKR ir EB susitarimas) I priede nustatyta, kad jeigu bet kuriai AKR ir EB susitarimo priemonei numatytos lėšos išnaudojamos anksčiau nei baigiasi šio Finansinio protokolo galiojimas, jungtinė AKR ir EB Ministrų Taryba imasi atitinkamų priemonių. Nustatyta, kad po 2007 m. gruodžio 31 d. negalima skirti lėšų pagal 9-ajame Europos plėtros fonde (toliau – EPF) numatytą Finansinį protokolą. Paskutinis jungtinės AKR ir EB Ministrų Tarybos susitikimas iki šio termino rengiamas 2007 m. gegužės 25 d.AKR ir EB susitarimo IV priedo 5 ir 11 straipsniuose numatyta, kad Komisija laikotarpio pabaigoje turi atlikti bendradarbiavimo su AKR valstybėmis ir regionais peržiūrą, dėl kurios gali būti peržiūrėtas išteklių paskirstymas. 2006 m. pagal 9-ąjį EPF atliktos laikotarpio pabaigos peržiūros išvados EPF valdymo komitetui buvo perduotos 2007 m. sausio 23 d. atsižvelgiant į 2000 m. rugsėjo 18 d. pasirašyto Taryboje posėdžiavusių valstybių narių Vyriausybių atstovų Vidinio susitarimo dėl Bendrijos pagalbos finansavimo ir administravimo vadovaujantis AKR ir EB partnerystės susitarimo Finansiniu protokolu, kuris finansuojamas iš 9-ojo EPF, 16 straipsnį. Posėdyje laikotarpio pabaigos peržiūros išvados buvo patvirtintos.Išteklius perskirsčius pagal laikotarpio pabaigos peržiūros rezultatus ir nustatytas naujas finansavimo iš 9-ojo EPF regioninio bendradarbiavimo ir integracijos paketo, skirto AKR vidaus išmokoms, reikmes, nacionalinėms orientacinėms programoms finansuoti naudojamoje ilgalaikės plėtros priemonėje lėšų liks, o AKR vidaus projektams ir programoms finansuoti naudojamai priemonei reikės skirti papildomų lėšų.Todėl Bendrijai siūloma 2007 m. gegužės mėn. AKR ir EB Ministrų Taryboje priimti poziciją dėl visų nepanaudotų ilgalaikės plėtros rezervo lėšų sistemingo perkėlimo į AKR vidaus išmokas ir tokio jų naudojimo:-  176,7 mln. EUR turėtų būti paimti iš atskirų šalių nenumatytoms reikmėms skirtų paketų ir panaudoti regioniniams paketams, iš kurių būtų finansuojama humanitarinė pagalba bei pagalba nepaprastosios padėties atveju, kai tokia pagalba negali būti finansuojama iš Bendrijos biudžeto, įsteigti;-  skirti 50 mln. EUR įsteigti AKR vidaus fondą, skirtą finansuoti FLEX mechanizmą, kuriuo siekiama sušvelninti 2005 m. ir 2006 m. dėl eksporto pajamų nestabilumo buvusį neigiamą poveikį; anksčiau FLEX mechanizmas buvo finansuojamas iš atskirų šalių paketų nenumatytoms reikmėms (B paketas); kelios šalys, kurios gali naudoti FLEX mechanizmo lėšas, šias lėšas jau yra išnaudojusios, todėl siūloma FLEX bendrai finansuoti AKR vidaus lygmeniu;-  skirti 10 mln. EUR sukurti rezervui, iš kurio būtų finansuojamas regioninis projektas PAVB (Pietų Afrikos vystymosi bendrijos) regione, nes yra didelė tikimybė, kad projektas nebus įvertintas laiku, todėl jam nebus galima skirti lėšų, kurios turi būti paskirstytos iki 2007 m. pabaigos; jeigu iki 2007 m. liepos mėn. pabaigos EPF komitetas nebus pritaręs šiam projektui, lėšos bus pervestos į AKR vidaus rezervą ir skirtos kitoms reikmėms;-  numatomas 185 mln. EUR AKR vidaus paketas turėtų būti paskirstytas taip:-  80 mln. EUR skirti Afrikos taikos priemonės finansavimui pereinamuoju laikotarpiu, iš kurių 45 mln. EUR skirti iš esamo AKR vidaus fondo iki 1 straipsnyje nurodyto jo papildymo, o 35 mln. EUR – po tokio papildymo;-  5,5 mln. EUR skirti AKR sekretoriato 2008 m. eksploatavimo išlaidoms pereinamojo laikotarpio, t. y. kol įsigalios 10-asis EPF, reikmėms finansuoti;-  2,5 mln. EUR skirti AKR vidaus techninio bendradarbiavimo priemonei, naudojamai techninės pagalbos reikmėms, visų pirma rengiant 10-ojo EPF projektus;-  35 mln. EUR skirti FLEX finansinei paramai už 2006 m.;-  4 mln. EUR skubiai perkelti Galvijų maro naikinimo Afrikoje programai;-  38 mln. EUR skirti kaip papildomą EPF įnašą į Pasaulinį kovos su ŽIV/AIDS, tuberkulioze ir maliarija fondą;-  20 mln. EUR skirti nedideliam atsarginiam rezervui, iš kurio būtų finansuojamos naujos ar nenumatytos reikmės, įskaitant specialius veiksmus sveikatos, aplinkos arba migracijos ir Afrikos vystymosi srityse, įsteigti.185 mln. EUR AKR vidaus paketo sumą sudaro 2006 m. pabaigoje buvę lėšų likučiai (46 mln. EUR) ir 2007 m. numatomi panaikinti projektų ir programų, finansuojamų iš 9-ojo EPF bei ankstesnių EPF, įsipareigojimai. Gali būti, kad numatyta suma bus mažesnė (didesnė).Jeigu suma bus mažesnė, siekiant kompensuoti trūkumą reikės sumažinti FLEX programai už 2006 m. skirtus išteklius ir (arba) paimti 20 mln. EUR iš naujoms ar nenumatytoms reikmėms skirtų išteklių.Jeigu paaiškės, kad apskaičiuota numatytų panaikinti įsipareigojimų suma yra didesnė, arba jei bus panaudotos ne visos pirmiau minėtame AKR vidaus pakete numatytos lėšos, papildomos lėšos bus naudojamos kaip nurodyta toliau, laikantis tokios pirmenybės tvarkos:-  Afrikos taikos priemonei papildomai skirti iki 20 mln. EUR;-  FLEX finansinę paramą už 2006 m. papildyti 15 mln. EUR – iki 50 mln. EUR, atsižvelgiant į paramą, numatytą už 2005 m.;-  visos kitos papildomos lėšos bus pervestos ES ir Afrikos partnerystei infrastruktūros srityje, kaip išankstinė įmoka 10-ojo EPF įsipareigojimams.Todėl Komisija siūlo Tarybai priimti pridedamą sprendimą.PasiūlymasTARYBOS SPRENDIMASdėl pozicijos, kurią Bendrija turi priimti AKR ir EB Ministrų Taryboje, svarstant sprendimą dėl 9-ojo Europos plėtros fondo (EPF) ilgalaikės plėtros paketo rezervo tam tikros dalies skyrimo AKR vidaus bendradarbiavimui pagal 9-ojo EPF regioninio bendradarbiavimo ir integracijos paketąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies antrąja pastraipa,atsižvelgdama į 2000 m. birželio 23 d. Kotonu pasirašytą[1] ir 2005 m. birželio 25 d. Liuksemburge peržiūrėtą[2] AKR ir EB partnerystės susitarimą (toliau – AKR ir EB susitarimas),atsižvelgdama į 2000 m. rugsėjo 18 d. pasirašyto Taryboje posėdžiavusių valstybių narių Vyriausybių atstovų Vidinį susitarimą dėl Bendrijos pagalbos finansavimo ir administravimo vadovaujantis AKR ir EB susitarimo Finansiniu protokolu, kuris finansuojamas iš 9-ojo EPF (toliau – vidinis susitarimas)[3],atsižvelgdama į Komisijos pasiūlymą,kadangi:(1) AKR ir EB partnerystės susitarimo 15 straipsniu įkuriama AKR ir EB Ministrų Taryba, pagal šį susitarimą įgaliota priimti sprendimus, o susitarimo I priedo 8 dalyje AKR ir EB Ministrų Tarybai leidžiama imtis atitinkamų priemonių, jeigu kurioms nors susitarimo priemonėms numatytos lėšos visiškai išnaudojamos.(2) AKR ir EB susitarimo IV priedo 5 ir 11 straipsniuose numatyta, kad Komisija turi atlikti nacionalinių ir regioninių programų su AKR valstybėmis bei regionais laikotarpio pabaigos peržiūrą. Atlikus laikotarpio pabaigos peržiūrą Komisija Bendrijos vardu gali patikslinti išteklių paskirstymą atsižvelgdama į esamas reikmes ir susijusių AKR valstybių bei regionų veiklos rezultatus.(3) AKR susitarimo IV priedo 12 straipsnio 2 dalyje nustatyta, kad atsižvelgdama į naujus poreikius, kuriais siekiama gerinti AKR veiklos rezultatus, Komisija gali skirti daugiau išteklių AKR valstybių tarpusavio bendradarbiavimui.(4) 2005 m. gegužės 30 d. Taryboje posėdžiavusių valstybių narių atstovų sprendime Nr. 2005/446/EB[4] nustatyta 2007 m. gruodžio 31 d. data, po kurios nebevykdomas įsipareigojimas skirti lėšas iš 9-ojo Europos plėtros fondo (toliau – EPF).(5) Atsižvelgiant į 9-ojo EPF laikotarpio pabaigos peržiūros rezultatus, pateiktos prognozės dėl ankstesniuose Europos plėtros fonduose numatytų įsipareigojimų, kurie turėtų būti panaikinti iki 2007 m. pabaigos, ir jų perskirstymo.(6) Atsižvelgiant į laikotarpio pabaigos peržiūros išvadas, numatomus panaikinti įsipareigojimus ir pasiūlymus dėl jų perskirstymo, buvo parengta nepaskirstytų lėšų ir ilgalaikės plėtros rezervo bei AKR vidaus rezervo lėšų, kurios nebus panaudotos iki 2007 m. pabaigos, sąmata. Taip pat apskaičiuota, kiek lėšų reikės naujoms reikmėms, susijusioms su projektais ir programomis, kurias būtų galima parengti bei joms lėšas paskirti iki 2007 m. pabaigos, ir kurioms lėšos turi būti numatytos ilgalaikės plėtros rezerve bei AKR vidaus rezerve. Buvo pasikonsultuota su EPF komitetu, kuris pritarė laikotarpio pabaigos peržiūros išvadoms.(7) Daugelio šalių B paketai nenumatytoms reikmėms yra išnaudoti arba juose esančių lėšų gali nepakakti galimai humanitarinei pagalbai ir pagalbai nepaprastosios padėties atveju, kaip nustatyta AKR ir EB partnerystės susitarimo 72 ir 73 straipsniuose, arba siekiant sušvelninti dėl eksporto pajamų nestabilumo atsiradusį neigiamą poveikį, kaip nustatyta AKR ir EB partnerystės susitarime (FLEX mechanizmas); kitų šalių B paketai dar neišnaudoti.(8) Todėl siūloma perkelti visus nepaskirstytus B paketų išteklius į AKR vidaus rezervą, naudojantis perkeltomis lėšomis įsteigti penkis naujus regioninius B paketus, kuriuose būtų proporcingai konsoliduotos iš kiekvieno konkretaus regiono šalių B paketo perkeltos lėšos, taip pat įsteigti AKR vidaus rezervą pagalbai nepaprastosios padėties atveju, kaip numatyta AKR ir EB susitarimo 72 straipsnio 3 dalies a ir b punktuose, ir 2006 m. ir 2007 m. FLEX mechanizmų (už 2005 m. ir 2006 m.) paketus visoms AKR šalims.(9) 9-ojo EPF paketo lėšų, numatytų regioniniam bendradarbiavimui ir integracijai, šiuo metu nepakanka planuotai iš AKR vidaus rezervo finansuojamai veiklai remti bei AKR vidaus FLEX mechanizmo rezervams įsteigti, tuo tarpu numatomas ilgalaikės plėtros rezervo likutis yra didesnis nei planuoti įsipareigojimai.(10) Turėtų būti nustatyta Bendrijos pozicija AKR ir EB Ministrų Taryboje siekiant, kad pastaroji priimtų sprendimą skirti tam tikrą 9-ojo EPF ilgalaikės plėtros paketo rezervo dalį AKR vidaus bendradarbiavimui, numatytam regioninio bendradarbiavimo pakete.NUSPRENDĖ:1 straipsnisAKR ir EB Ministrų Taryboje Bendrijos pozicija dėl 9-ojo Europos plėtros fondo ilgalaikės plėtros paketo rezervo panaudojimo grindžiama priede pateikiamu AKR ir EB Ministrų Tarybos sprendimo projektu.Neesminiai šio sprendimo projekto pakeitimai gali būti daromi Tarybai nepriimant naujo sprendimo.Priimta Briuselyje,Tarybos varduPirmininkasPRIEDASProjektasAKR ir EB MINISTRŲ TARYBOS SPRENDIMASdėl 9-ojo Europos plėtros fondo ilgalaikės plėtros paketo rezervo tam tikros dalies skyrimo AKR vidaus bendradarbiavimui pagal 9-ojo EPF regioninio bendradarbiavimo ir integracijos paketąAKR ir EB MINISTRŲ TARYBA,atsižvelgdama į 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių (toliau – AKR šalys) ir Europos bendrijos bei jos valstybių narių partnerystės susitarimą[5], peržiūrėtą 2005 m. birželio 25 d. Liuksemburge[6] (toliau – AKR ir EB partnerystės susitarimas), ypač į jo I priedo 8 dalį,kadangi:(1) Pagal AKR ir EB partnerystės susitarimo IV priedo 5 ir 11 straipsnius atlikus 9-ojo EPF laikotarpio pabaigos peržiūrą, išteklių paskirstymas turėtų būti patikslintas atsižvelgiant į esamas reikmes bei veiklos rezultatus.(2) Lėšų, skirtų regioninio bendradarbiavimo ir integracijos paramai finansuoti, bei numatytų panaikinti įsipareigojimų, kurių lėšos į šį rezervą bus perkeltos iki 2007 m. pabaigos, nepakanka naujoms reikmėms, kuriomis siekiama gerinti AKR valstybių veiklos rezultatus.(3) Turėtų būti skirta papildomų lėšų AKR vidaus 2006 m. ir 2007 m. FLEX finansavimo mechanizmui sukurti (atitinkamai už 2005 m. ir 2006 m.), taip užtikrinant mažiausią būtiną paramą šalims, kurios kenčia nuo neigiamo dėl nestabilių eksporto pajamų atsirandančio poveikio, neatsižvelgiant į tai, kiek jų nacionaliniuose B paketuose yra nepaskirstytų išteklių.(4) Iš nepaskirstytų nacionalinių B paketų išteklių negalima finansuoti numatytų reikmių, todėl jie šio sprendimo priėmimo dieną perkeliami į AKR vidaus rezervą, kad iš jų, remiantis regionų solidarumo principu, būtų sudaryti penki regioniniai B paketai, skirti finansuoti būsimą humanitarinę pagalbą ir pagalbą nepaprastosios padėties atveju kiekviename iš šių regionų, bei sudarytas AKR vidaus rezervas pagalbai nepaprastosios padėties atveju, kaip numatyta AKR ir EB partnerystės susitarimo 72 straipsnio 3 dalies a ir b punktuose, kuris būtų naudojamas tik išimtinais atvejais, kai tokia pagalba negali būti finansuojama iš Bendrijos biudžeto.(5) Regioninį Rytų ir Pietų Afrikos bei Indijos vandenyno regiono B paketą sudaro gryna suma, jį sumažinus 20 mln. EUR, kurie buvo skirti Sudano B paketo, finansuojamo iš ilgalaikės plėtros rezervo, ad hoc papildymui kompensuoti; Ramiojo vandenyno regionui regioninis B paketas nėra steigiamas, nes dauguma B paketų išteklių jau išnaudoti regione įvykusių gaivalinių nelaimių padarinių mažinimo programai.(6) Turėtų būti skirta papildomų išteklių, iš kurių 2007 m. būtų papildomai finansuojama Afrikos taikos priemonė, taip pat pagalba AMIS intervencijai Sudane.(7) Turėtų būti skirta papildomų išteklių finansuoti dalį 2008 m. AKR sekretoriato eksploatavimo išlaidų pereinamuoju laikotarpiu – iki 10-ojo EPF įsigaliojimo.(8) Turėtų būti skirta papildomų išteklių stiprinti AKR vidaus techninio bendradarbiavimo priemonę, kuri pirmiausia naudojama finansuoti techninės pagalbos reikmes, visų pirma rengiant projektus.(9) Prašoma skirti papildomą EPF įnašą į Pasaulinį kovos su ŽIV/AIDS, tuberkulioze ir maliarija fondą.(10) Turi būti įsteigtas nedidelis atsarginis rezervas, iš kurio iki 2007 m. gruodžio 31 d. būtų galima finansuoti naujas ar nenumatytas AKR vidaus reikmes.(11) Po 2007 m. gruodžio 31 d. 9-ojo EPF lėšos, įskaitant numatomus panaikinti įsipareigojimus, negalės būti skirstomos, todėl reikia sukurti mechanizmą, kurį naudojant iki tos dienos būtų galima veiksmingai ir racionaliai paskirstyti esamus išteklių likučius, siekiant bendrų AKR ir EB partnerystės susitarimo tikslų,NUSPRENDĖ:1 straipsnis – AKR vidaus rezervo regioninio bendradarbiavimo ir integracijos paketo papildymas1. Visos 2007 m. kovo 31 d. ilgalaikės plėtros rezerve buvusios lėšos, kurios buvo patikslintos atsižvelgiant į sprendimus, priimtus vadovaujantis laikotarpio pabaigoje atliktos peržiūros rezultatais, ir kurios iki minėtos dienos nebuvo pervestos į sąskaitas, išskyrus lėšas, skirtas: Įmonių plėtojimo centro bei Žemės ūkio ir kaimo bendradarbiavimo techninio centro 2008 m. biudžetams (32 mln. EUR), „didesnės rizikos programoms“, vykdomoms šalies strateginį dokumentą pasirašiusiose šalyse (72,4 mln. EUR nuo 2007 m. kovo 1 d.), lėšas politiniams prioritetams strateginio dokumento nepasirašiusiose šalyse (30,2 mln. EUR nuo 2007 m. kovo 1 d.) ir Somalio specialios pagalbos programai (36,1 mln. EUR), – perkeliamos į AKR vidaus rezervo regioninio bendradarbiavimo ir integracijos paketą.2. Rezervo lėšos, skirtos 2008 m. ĮPC ir ŽŪTC biudžetams, „didesnės rizikos programoms“, vykdomoms šalies strateginį dokumentą pasirašiusiose šalyse, ir politiniams prioritetams strateginio dokumento nepasirašiusiose šalyse, finansuoti, kaip nurodyta šio straipsnio 1 dalyje, kurios nėra panaudojamos iki 2007 m. spalio 31 d., perkeliamos į AKR vidaus rezervo regioninio bendradarbiavimo ir integracijos paketą.3. Visos ilgalaikės plėtros rezerve sukauptos 9-ojo EPF ir ankstesnių EPF įsipareigojimų, kuriuos Komisijos apskaitos sistemoje numatoma panaikinti 2007 m. balandžio – 1 d. gruodžio 31 d. laikotarpiu, lėšos perkeliamos į AKR vidaus rezervo regioninio bendradarbiavimo ir integracijos paketą.4. Visos likusios nacionalinių orientacinių programų lėšos, kurios 2007 m. rugpjūčio 1 d.–gruodžio 31 d. laikotarpiu lieka nepanaudotos ilgalaikės plėtros rezerve, perkeliamos į AKR vidaus rezervo regioninio bendradarbiavimo ir integracijos paketą.2 straipsnis – AKR vidaus lėšų paskirstymas1. AKR vidaus rezervo lėšos naudojamos šiems tikslams:1.  įsteigti:i) vieną AKR vidaus rezervą pagalbai nepaprastosios padėties atveju, kaip numatyta AKR ir EB partnerystės susitarimo 72 straipsnio 3 dalies a ir b punktuose, kuris būtų naudojamas tik išimtiniais atvejais, kai tokia pagalba negali būti finansuojama iš Bendrijos biudžeto; šiame pakete yra 26 741 326 EUR, jį sudaro 15 % tų regionų šalių B paketuose likusių išteklių, nepaskirstytų iki laikotarpio pabaigos sprendimų dėl perskirstymo įsigaliojimo dienos;ii) penkis regioninius B paketus: Pietų Afrikos regionui – 17 511 615 EUR, Rytų ir Pietų Afrikos bei Indijos vandenyno regionui – 48 920 391 EUR, Vakarų Afrikos regionui – 31 945 340 EUR, Centrinės Afrikos regionui 16 139 355 EUR ir Karibų jūros regionui – 35 422 478 EUR; šiuos paketus sudaro 85 % šių regionų šalių B paketuose likusių išteklių, nepaskirstytų iki laikotarpio pabaigos sprendimų dėl perskirstymo įsigaliojimo dienos;Iš regioninių B paketų, vadovaujantis regioninio solidarumo principu, finansuojamos tarptautiniu mastu patvirtintos skolų sumažinimo iniciatyvos, kaip nustatyta AKR ir EB partnerystės susitarimo IV priedo 3 straipsnio 2 dalies b punkte, bei humanitarinė pagalba ir pagalba nepaprastosios padėties atveju, kaip nustatyta AKR ir EB partnerystės susitarimo 72 ir 73 straipsniuose, jeigu susidaro išskirtinės aplinkybės, kai tokia pagalba negali būti finansuojama iš Bendrijos biudžeto;2.  parengti AKR vidaus FLEX programą, kuriai 2006 m. būtų skirta 50 mln. EUR (už 2005 m.), siekiant užtikrinti mažiausią būtiną paramą šalims, kurios kenčia nuo neigiamo, dėl nestabilių eksporto pajamų atsirandančio poveikio, neatsižvelgiant tai, kiek nepaskirstytų lėšų buvo likę jų nacionaliniuose B paketuose iki sprendimų dėl perskirstymo, priimtų atlikus laikotarpio pabaigos peržiūrą, įsigaliojimo dienos;3.  papildyti Afrikos taikos palaikymo priemonę 80 mln. EUR (45 mln. EUR būtų paimti iš esamų AKR vidaus rezervo lėšų iki šio rezervo papildymo, kaip nurodyta 1 straipsnyje, o 35 mln. EUR būtų paimti po rezervo papildymo) – tai būtų dar vienas EPF įnašas siekiant kompensuoti lėšų trūkumą iki 10-ojo EPF įsigaliojimo; šios lėšos turėtų būti skirtos įvairiai taikos palaikymo, mokymų ir gebėjimų ugdymo veiklai, taip pat AMIS misijai Sudane remti.4.  siekiant kompensuoti lėšų trūkumą iki 10-ojo EPF įsigaliojimo, papildyti AKR sekretoriatui tiekiamą institucinę paramą 5,5 mln. EUR, kurie būtų skirti 2008 m. AKR sekretoriato eksploatavimo išlaidoms padengti;5.  2,5 mln. EUR papildyti AKR vidaus techninio bendradarbiavimo priemonę;6.  4 mln. EUR skubiai perkelti Galvijų maro naikinimo Afrikoje programai;7.  įsteigti atsarginį regioninį 10 mln. EUR rezervą, skirtą papildyti Pietų Afrikos regiono orientacinę programą tuo atveju, jeigu Milangės–Mokubos kelių modernizavimo programa (Mozambike) galės būti įvertinta ir EPF komitetas užbaigs administracinę procedūrą iki 2007 m. rugpjūčio 1 d.; jeigu šios programos nebus galima įvertinta laiku, šis atsarginis rezervas turės būti perkeltas į AKR vidaus rezervą;8.  įsteigti 20 mln. EUR atsarginį AKR vidaus rezervą naujoms ar nenumatytoms reikmėms, kurios negali būti finansuojamos iš regioninių B paketų;9.  parengti AKR vidaus FLEX programą, kuriai 2007 m. numatyta skirti 35 mln. EUR (už 2006 m.), siekiant užtikrinti mažiausią būtiną paramą šalims, kurios kenčia nuo neigiamo, dėl nestabilių eksporto pajamų atsirandančio poveikio, įsteigus B paketus, skirtus humanitarinei pagalbai ir pagalbai nepaprastosios padėties atveju, atskiriems regionams, kaip nurodyta 1 dalies a punkte; jeigu prireiktų daugiau lėšų nei buvo numatyta iš pradžių, šiai programai būtų galima papildomai skirti iki 15 mln. EUR iš nepanaudotų atsarginių rezervų, nurodytų g ir h punktuose, arba iš panaikintų įsipareigojimų, pagal 1 straipsnio 3 ir 4 dalį perkeltų į AKR vidaus rezervą;10.  38 mln. EUR padidinti Pasauliniam fondui kovai su ŽIV/AIDS, tuberkulioze ir maliarija skiriamą paramą.2. Jeigu AKR vidaus rezerve sukauptų lėšų nepakanka visoms nurodytoms reikmėms padengti, 1 dalies i punkte nurodytos programos biudžetas turi būti atitinkamai sumažintas. Jeigu trūkstamų lėšų suma viršija i punkte nurodytą sumą, 1 dalies h punkte nurodytas atsarginis rezervas turi būti atitinkamai sumažintas. Jeigu lėšų trūkumas yra dar didesnis, turi būti atitinkamai sumažinta 1 dalies c punkte nurodyta suma.3. Jeigu AKR vidaus rezerve sukaupiama daugiau lėšų negu buvo iš pradžių numatyta arba jeigu išnaudojamos ne visos 1 dalies c, d, e, ir h punktuose numatytos lėšos, papildomos lėšos, kurių suma viršija 1 dalies i punkte nurodytai programai nustatytą ribą, paskirstomos taip:11.  iki 20 mln. EUR galėtų būti papildomai skirta Afrikos taikos palaikymo priemonei, jeigu būtų visiškai išnaudotos 1 dalies c punktu paskirtos lėšos.12.  visos lėšos, likusios patenkinus a punkte nurodytas reikmes, galėtų būti panaudotos papildyti ES ir AKR Infrastruktūros patikos fondą – tai būtų išankstinis asignavimas pagal 10-ąjį EPF.3 straipsnis – Paramos prašymasVadovaudamasi AKR ir EB partnerystės susitarimo IV priedo 13 straipsnio 2 dalimi AKR ir EB Ministrų Taryba ragina Komisiją finansuoti 2 straipsnyje nurodytas priemones.4 straipsnis – ĮsigaliojimasŠis sprendimas įsigalioja jo priėmimo dieną.PriimtaAKR ir EB Ministrų Tarybos varduPirmininkas [1] OL L 317, 2000 12 15, p. 3.[2] OL L 287, 2002 10 28, p. 4.[3] OL L 317, 2000 12 15, p. 355.[4] OL L 156, 2005 6 18, p. 19.[5] OL L 317, 2000 12 15, p. 3.[6] OL L 287, 2005 10 28, p. 4.